APSTIPRINĀTS

ar 2016.gada 1.marta

iepirkuma komisijas sēdes

protokolu Nr.1

**Ar grozījumiem**, kas apstiprināti

ar 2016.gada 17.marta iepirkuma komisijas sēdes protokolu Nr.2

**RĪGAS TEHNISKĀS UNIVERSITĀTES**

**ATKLĀTA KONKURSA**

**„Elektromateriālu iegāde Rīgas Tehniskās universitātes un tās kapitālsabiedrību vajadzībām”**

NOLIKUMS

Iepirkuma identifikācijas Nr. RTU-2016/11

Rīga, 2016

Saturs

[Saturs 2](#_Toc444261538)

[1. Vispārīgā informācija 3](#_Toc444261539)

[2. Nolikuma saņemšana, informācijas apmaiņa 4](#_Toc444261540)

[3. Piedāvājuma noformēšana, iesniegšana un atvēršana 5](#_Toc444261541)

[4. Pretendentu izslēgšanas noteikumi 7](#_Toc444261542)

[5. Kvalifikācijas prasības 7](#_Toc444261543)

[6. Tehniskais-finanšu piedāvājums 9](#_Toc444261544)

[7. Piedāvājuma neizskatīšanas gadījumi 9](#_Toc444261545)

[8. Piedāvājuma pārbaude 9](#_Toc444261546)

[9. Piedāvājuma paraugu iesniegšana 10](#_Toc444261547)

[10. Piedāvājuma izvēle 10](#_Toc444261548)

[11. Nolikuma pielikumi 12](#_Toc444261549)

[Pieteikuma vēstules forma 13](#_Toc444261550)

[Apliecinājums par neatkarīgi izstrādātu piedāvājumu 15](#_Toc444261551)

[Tehniskā specifikācija (tehniskā-finanšu piedāvājuma forma) 17](#_Toc444261552)

[Preču piegādes adrešu saraksts 17](#_Toc444261553)

[Apliecinājums par finanšu apgrozījumu 18](#_Toc444261554)

[Iepriekš veikto piegāžu saraksts 19](#_Toc444261555)

[Vispārīgās vienošanās projekts 20](#_Toc444261556)

1. Vispārīgā informācija
   1. Iepirkuma identifikācijas numurs: RTU-2016/11
   2. **Pasūtītājs:**
      1. Rīgas Tehniskā universitāte (turpmāk – RTU vai Pasūtītājs)

Kaļķu iela 1, Rīga, LV-1658

Izglītības iestādes reģ. Nr. 3341000709

PVN Nr. LV90000068977

Konta Nr. LV46TREL915101S000000

Valsts kase, BIC – TRELLV22

Mājaslapa: [www.rtu.lv](http://www.rtu.lv)

* + 1. Iepirkums tiek rīkots arī šādu pasūtītāju vajadzībām:
       1. SIA “Placis”, reģ.Nr. 40103092041, PVN reģ.Nr. LV40103092041, Laimdotas iela 2A, Rīga, Latvija, LV-1006;
       2. Sabiedrība ar ierobežotu atbildību “LAINE” (turpmāk – SIA “Laine”), reģ.Nr. 40003075134, PVN reģ.Nr. LV40003075134, Skolas iela 11, Rīga, Latvija;
       3. Sabiedrība ar ierobežotu atbildību “ĶĪPSALAS PELDBASEINS” (turpmāk – SIA “Ķīpsalas peldbaseins”), reģ.Nr.50003510191, PVN reģ.Nr. LV50003510191, Ķīpsalas iela 5, Rīga, Latvija, LV-1048.
  1. **Konkurss** – atklāts konkurss „Elektromateriālu iegāde Rīgas Tehniskās universitātes un tās kapitālsabiedrību vajadzībām” ar id.Nr.RTU-2016/11.
  2. **Pretendents** – piegādātājs, kas ir iesniedzis piedāvājumu.
  3. **Komisija** – Rīgas Tehniskās universitātes iepirkuma komisija, kas pilnvarota organizēt Konkursu.
  4. Piedāvājumu var iesniegt par visu (pilnībā piedāvātu) iepirkuma priekšmetu.
  5. Katrs piegādātājs ir tiesīgs iesniegt tikai vienu piedāvājuma variantu.
  6. **Piedāvājuma izvēles kritērijs:** Konkursa nolikuma (turpmāk – Nolikums) prasībām atbilstošs **piedāvājums ar viszemāko cenu.**
  7. Piegādātājam ir jāprognozē tirgus situācija, sagatavojot finanšu piedāvājumu. Iespējamā inflācija, tirgus apstākļu maiņa vai jebkuri citi apstākļi nevar būt par pamatu preču cenu paaugstināšanai pēc piedāvājuma iesniegšanas.
  8. **Informācija par iepirkuma priekšmetu:**
     1. Iepirkuma priekšmets: Elektromateriāli (turpmāk – Prece) atbilstoši nolikuma un tā pielikumu (Tehniskā specifikācija – 3.pielikums) prasībām.
     2. Galvenais CPV kods: 31000000-6 (Elektriskie mehānismi, aparāti, iekārtas un palīgmateriāli; apgaismojums), papildu CPV kods: [44320000-9](http://www.iub.gov.lv/lv/iubcpv/parent/6071/clasif/main/) (Kabeļi un saistītie izstrādājumi); 32500000-8 (Telekomunikācijas iekārtas un piederumi); 38554000-3 (Elektrības skaitītāji); [44164000-7](http://www.iub.gov.lv/lv/iubcpv/parent/5931/clasif/main/) (Apvalki un caurules); [35125100-7](http://www.iub.gov.lv/lv/iubcpv/parent/3837/clasif/main/) (Sensori).

* 1. **Vispārīgā vienošanās (turpmāk – Vienošanās):** Iepirkuma rezultātā ar uzvarējušo Pretendentu tiek noslēgtas šādas Vienošanās (projekts – 7.pielikums) par kopējo summu ne lielāku par **250 000,00** (*divi simti piecdesmit tūkstoši, komats, nulle*) *euro* bez PVN:
     1. Par kopējo summu līdz 100 000, 00 (*simts tūkstoši, komats, nulle*) *euro* bez PVN RTU vajadzībām;
     2. Par kopējo summu līdz 120 000,00 (*simt divdesmit tūkstoši, komats, nulle*) *euro* bez PVN SIA “Placis” vajadzībām;
     3. Par kopējo summu līdz 10 000,00 (*desmit tūkstoši, komats, nulle*) *euro* bez PVN SIA “Laine” vajadzībām;
     4. Par kopējo summu līdz 20 000,00 (*divdesmit tūkstoši, komats, nulle*) *euro* bez PVN SIA “Ķīpsalas peldbaseins” vajadzībām.
  2. **Vienošanās izpildes laiks un vieta**:
     1. **Preču piegādes vieta**: Latvijas teritorija, saskaņā ar Preču piegādes adrešu sarakstu (4.pielikums).
     2. **Piegādes laiks**: atbilstoši Tehniskajā specifikācijā noteiktajam, t.i., ne vairāk kā 3 (trīs) darba dienu laikā no pasūtījuma apstiprināšanas dienas, saskaņā ar pretendenta piedāvājumu.
  3. **Vienošanās termiņš**: 24 mēneši vai līdz kopējās attiecīgās Vienošanās summas sasniegšanai, atkarībā no tā, kurš nosacījums iestājas ātrāk.
  4. **Norēķinu kārtība**: Pasūtītājs samaksu par Iepirkuma priekšmeta piegādi veic bezskaidras naudas norēķinu veidā ne vēlāk kā 30 (trīsdesmit) dienu laikā no pavadzīmes abpusējas parakstīšanas dienas.
  5. Pasūtītājs iegādājas Preces pēc vajadzības tādā apjomā, kāds tam ir nepieciešams. Pasūtītājam nav pienākums iegādāties preces no visām pozīcijām vai visā summas apjomā Vienošanās izpildes laikā.

# Nolikuma saņemšana, informācijas apmaiņa

* 1. **Konkursa dokumentu saņemšanas vieta:**
     1. Ieinteresētie piegādātāji ar Nolikumu un visiem papildu dokumentiem var iepazīties un tos lejupielādēt Pasūtītāja tīmekļa vietnē [www.rtu.lv](http://www.rtu.lv) sadaļā „Iepirkumi” vai Rīgas Tehniskās universitātes Iepirkumu nodaļā, Kaļķu ielā 1, Rīgā, 322.kabinetā, darba dienās laikā no 8:30 līdz 17:00, **līdz 2016.gada ~~12~~ 14.aprīlim, plkst. 10:00**.
     2. Ja ieinteresētajam piegādātājam nav iespējas iepazīties ar iepirkuma procedūras dokumentiem Nolikuma 2.1.1.punktā noteiktajā kārtībā vai piegādātājs vēlas saņemt iepirkuma procedūras dokumentus drukātā veidā, Pasūtītājs tos izsniedz ieinteresētajam piegādātājam trīs darba dienu laikā pēc tam, kad rakstveidā saņemts šo dokumentu pieprasījums, ievērojot Publisko iepirkumu likuma noteikumus.
  2. **Kontaktpersona**, kura sniedz organizatorisku informāciju par Nolikumu: RTU Iepirkumu nodaļas vadītāja vietniece Džeina Gaile, tālrunis: 67089437, e-pasts: [dzeina.gaile@rtu.lv](mailto:ilze.sakne@rtu.lv); fakss: 67089710.
  3. **Papildu informācijas pieprasīšana un sniegšana:**
     1. Informācijas apmaiņa starp Pasūtītāju un piegādātājiem notiek rakstiskā veidā pa e-pastu ([dzeina.gaile@rtu.lv](mailto:dzeina.gaile@rtu.lv)) vai pa faksu (67089710). Vienlaikus dokumenta oriģināls jānosūta pa pastu (adrese: Rīgas Tehniskā universitāte, Kaļķu iela 1 – 322, Rīga, LV-1658), izņemot, ja informācijas pieprasījums nosūtīts elektroniski, izmantojot drošu elektronisko parakstu. Iepirkuma komisija ir tiesīga atbildēt arī uz elektroniskām vēstulēm, kas nosūtītas tikai ar elektroniskā pasta starpniecību bez droša paraksta.
     2. Ja ieinteresētais piegādātājs ir laikus pieprasījis papildu informāciju par Konkursa dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, Pasūtītājs to sniedz 5 (piecu) dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju mājaslapā internetā, kurā ir pieejami iepirkuma procedūras dokumenti, norādot arī uzdoto jautājumu.
     3. Pasūtītājs nodrošina brīvu un tiešu elektronisko piekļuvi Konkursa dokumentiem [www.rtu.lv](http://www.rtu.lv) sadaļā „Iepirkumi”.
     4. Saskaņā ar Publisko iepirkumu likuma 30.panta ceturto un piekto daļu Pasūtītājs papildu informāciju, informāciju par grozījumiem Konkursa dokumentos, kā arī citu informāciju, kas ir saistīta ar Konkursu, publicē savā tīmekļa vietnē [www.rtu.lv](http://www.rtu.lv) sadaļā „Iepirkumi”.
     5. Ieinteresētajam piegādātājam ir pienākums sekot informācijai, kas tiks publicēta RTU mājaslapā par Konkursu.

1. Piedāvājuma noformēšana, iesniegšana un atvēršana
   1. **Noteikumi piedāvājuma sagatavošanai un iesniegšanai:**
      1. Piedāvājumam jāatbilst visām šajā Nolikumā, tā pielikumos un normatīvajos aktos ietvertajām prasībās.
      2. Piedāvājums sastāv no viena sējuma. Piedāvājuma dokumenti jāsakārto šādā secībā:
         1. Kvalifikācijas dokumenti, kuriem pievienota Nolikuma 1.pielikumā iekļautā Pieteikuma vēstule;
         2. Apliecinājums par neatkarīgi izstrādātu piedāvājumu (2.pielikums);
         3. Tehniskais-finanšu piedāvājums un tajā prasītie dokumenti (3.pielikums), t.sk. Nolikuma 6.3. punktā minētā informācija (izdruka no Valsts ieņēmumu dienesta elektroniskās deklarēšanās sistēmas).
      3. Visi piedāvājumu veidojošie dokumenti jāiesniedz divos eksemplāros aizlīmētā iepakojumā - viens - ar norādi „Oriģināls” un otrs - „Kopija”. Pretrunu gadījumā starp piedāvājuma oriģinālu un kopiju, tiks ņemts vērā piedāvājuma oriģināls. Tehniskais-finanšu piedāvājums papildus jāiesniedz 1 (vienā) eksemplārā elektroniskā veidā ar MS Word vai MS Excel vai ar to savietojamā faila formātā CD vai zibatmiņā.
      4. Iepakojums ar piedāvājuma oriģinālu un ar piedāvājuma kopijām ir jānoformē ar šādu atzīmi:

|  |
| --- |
| **Rīgas Tehniskās universitātes**  **Iepirkumu nodaļai**  Kaļķu ielā 1, Rīgā, LV-1658, 322.kab.  **Piedāvājums atklāta konkursa**  **“Elektromateriālu iegāde Rīgas Tehniskās universitātes un tās kapitālsabiedrību vajadzībām”,**  **iepirkuma ID Nr.RTU-2016/11**  **Neatvērt līdz 2016.gada ~~12~~ 14.aprīlim, plkst. 10:00**  *<Pretendenta nosaukums, juridiskā adrese, kontaktpersona, tās kontaktinformācija>* |

* + 1. Pretendents pirms piedāvājuma iesniegšanas termiņa beigām var atsaukt iesniegto piedāvājumu. Atsaukumam ir bezierunu raksturs un tas izslēdz Pretendenta atsauktā piedāvājuma tālāku līdzdalību iepirkumā.
    2. Iesniegto piedāvājumu Pretendents ir tiesīgs grozīt tikai līdz piedāvājuma iesniegšanas termiņa beigām. Piedāvājuma papildinājumi, labojumi ir jāiesniedz rakstveidā personīgi vai pasta sūtījumā Rīgas Tehniskās universitātes Iepirkumu nodaļā, Kaļķu ielā 1, Rīgā, 322.kabinetā līdz **2016.gada ~~12~~ 14.aprīļa plkst. 10:00**, slēgtā iepakojumā. Uz iepakojuma jānorāda Nolikuma 3.1.4. punktā noteiktais ar papildu norādi – “PAPILDINĀJUMS” vai ”LABOJUMI”.
    3. Pretendenti sedz visas izmaksas, kas saistītas ar viņu piedāvājumu sagatavošanu un iesniegšanu Pasūtītājam.
    4. Piedāvājums jāsagatavo un jāiesniedz:
       1. latviešu valodā. Ja Pretendents iesniedz dokumentus svešvalodā, tiem jāpievieno Pretendenta apliecināts tulkojums latviešu valodā. Attiecībā uz tehnisko piedāvājumu ražotāja izdoti katalogi, bukleti un brošūras var tikt iesniegti arī angļu valodā (Pasūtītājam ir tiesības neskaidrību gadījumā pieprasīt paskaidrojošo informāciju vai nepieciešamās informācijas tulkojumu);
       2. datordrukā;
       3. tam jābūt cauršūtam (caurauklotam), nodrošinot lapu aizvietošanas neiespējamību, ar apzīmogotu uzlīmi, uz kuras norādīts lapu skaits un datums un tai jābūt Pretendenta amatpersonas ar paraksta tiesībām vai Pretendenta pilnvarotas personas parakstītai;
       4. ar secīgi sanumurētām lapām;
       5. ar piedāvājuma satura rādītāju.
    5. Piedāvājumam un visiem tam pievienotajiem dokumentiem ir jāatbilst Dokumentu juridiskā spēka likumam un 28.09.2010. MK noteikumiem Nr.916, „Dokumentu izstrādāšanas un noformēšanas kārtība”. Atbilstoši Publisko iepirkumu likuma 33.panta septītās daļas otrajam teikumam, iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots. Šādā gadījumā Pretendents norāda pieteikuma vēstulē (1.pielikums) prasīto informāciju un uz attiecīgā dokumenta atvasinājuma vai tulkojuma norāda tā veidu (kopija, izraksts, noraksts vai tulkojums).
    6. Visi piedāvājuma pielikumi ir tā neatņemamas sastāvdaļas.
    7. Piedāvājumu paraksta Pretendenta pārstāvēt tiesīgā persona (pievienojot pilnvaru).
    8. Ja attiecībā uz iepirkuma priekšmetu vai atsevišķām tā daļām nepieciešams ievērot komercnoslēpumu atbilstoši Komerclikuma 19.pantam vai tā uzskatāma par konfidenciālu informāciju, piegādātājs to norāda savā piedāvājumā. Piegādātājs nevar noteikt komercnoslēpuma vai konfidenciālas informācijas statusu informācijai, kura atbilstoši Publisko iepirkumu likuma vai citu normatīvo aktu regulējumam ir vispārpieejama informācija.
  1. **Piedāvājumu iesniegšanas un atvēršanas laiks, vieta un kārtība:**
     1. Piegādātājs iesniedz piedāvājumu, kas sagatavots Nolikumā noradītajā veidā, līdz **2016.gada ~~12~~ 14.aprīļa plkst. 10:00**, RTU Iepirkumu nodaļā – Rīgā, Kaļķu ielā 1, 3.stāvā, 322. kab.
     2. Saņemot piedāvājumu, Pasūtītāja pārstāvis reģistrē tā iesniegšanas datumu un laiku.
     3. Ja piedāvājums tiek sūtīts pa pastu, piegādātājs ir atbildīgs un uzņemas risku par to, lai Pasūtītājs saņemtu piedāvājumu Nolikuma 3.2.1.punktā norādītajā vietā un termiņā.
     4. Piedāvājumi, kuri tiks iesniegti vai saņemti pa pastu pēc piedāvājumu iesniegšanai noteiktā termiņa vai ja piedāvājums nebūs noformēts tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, netiks izskatīti un tiks atdoti vai nosūtīti atpakaļ piegādātājam neatvērti. Saņemot aploksni, kas nav slēgta vai atbilstoši marķēta, komisijas atbildīgā persona sagatavo rakstisku izziņu, kurā norāda aploksnes bojājuma veidu, saņemšanas laiku un apstākļus.
     5. Piedāvājumu atvēršana notiks RTU telpās **2016.gada ~~12~~ 14.aprīlī, plkst. 10:00**, Rīgā, Kaļķu ielā 1, 322.kabinetā.
     6. Piedāvājumu atvēršanas sanāksme ir atklāta. Piedāvājumi tiek atvērti to iesniegšanas secībā. Komisija atver iesniegto piedāvājumu un no sējuma „Oriģināls” nolasa piedāvājuma pamatdatus: piedāvājuma iesniegšanas laiks, Pretendenta nosaukums, piedāvātā kopējā svērtā cena EUR, neieskaitot PVN, un citas ziņas, kas raksturo piedāvājumu.
     7. Piedāvājumu atbilstības pārbaudi un vērtēšanu Komisija veic slēgtā sēdē.

# Pretendentu izslēgšanas noteikumi

* 1. Pasūtītājs pārbauda un izslēdz pretendentu no dalības iepirkuma procedūrā atbilstoši Publisko iepirkumu likuma 39.1 pantam.

# Kvalifikācijas prasības

|  |  |
| --- | --- |
| * 1. Pretendenta kvalifikācijas prasības ir obligātas visiem Pretendentiem, kas vēlas iegūt Vienošanās slēgšanas tiesības. Pretendentam ir jāatbilst šādām **Pretendentu kvalifikācijas prasībām:** | * 1. Lai pierādītu atbilstību Pasūtītāja noteiktajām kvalifikācijas prasībām, Pretendentam jāiesniedz šādi **Pretendenta kvalifikāciju apliecinošie dokumenti:** |
| 5.1.1. Pretendents piekrīt nolikuma noteikumiem. | * + 1. Pretendenta pavadvēstule/pieteikuma vēstule (noformēta atbilstoši Nolikuma 1.pielikumam) ar apliecinājumu, ka Pretendents pilnībā izprot un piekrīt Konkursa noteikumiem, apņemas tos ievērot un izpildīt Iepirkuma nosacījumus saskaņā ar visiem Nolikuma, tā pielikumu, Pretendenta piedāvājuma un Vienošanās projekta noteikumiem. |
| 5.1.2. Pretendents ir reģistrēts atbilstoši attiecīgās valsts normatīvo aktu prasībām. | * + 1. Lai pārbaudītu Nolikuma 5.1.2.punkta izpildi, par Latvijas Republikā reģistrētu Pretendentu reģistrāciju atbilstoši normatīvo aktu prasībām Komisija pārliecināsies Uzņēmumu reģistra datu bāzē.   Pretendentam, kas nav reģistrēts komercreģistrā, jāiesniedz dokuments, kas apliecina tā reģistrāciju.  Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām. |
| 5.1.3. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | * + 1. Lai apliecinātu Nolikuma 5.1.3.punkta izpildi, jāiesniedz dokuments, kas apliecina Pretendenta pārstāvja, kurš paraksta piedāvājumu, pārstāvības (paraksta) tiesības. Ja Pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir Pretendenta pārstāvības (paraksta) tiesības. |
| 5.1.4. Pretendenta vidējais finanšu (neto) apgrozījums ne vairāk kā 3 (trīs) iepriekšējo finanšu gadu (2013., 2014., 2015.) laikā vai, ja Pretendents reģistrēts vēlāk, no tā reģistrācijas dienas, ciktāl informācija par šo apgrozījumu ir iespējama, ņemot vērā piegādātāja dibināšanas vai darbības uzsākšanas laiku, ir vismaz 500 000, 00 (pieci simti tūkstoši, komats, nulle) EUR bez PVN gadā.  Pretendentiem, kuri dibināti vēlāk, vidējais finanšu apgrozījums tiks rēķināts proporcionāli apgrozījumam nostrādātajā laika periodā. | * + 1. Lai apliecinātu Nolikuma 5.1.4.punkta izpildi, pretendentam jāiesniedz apliecinājums atbilstoši nolikuma 5.pielikumā dotajam paraugam. |
| 5.1.5. Pretendentam ne vairāk kā iepriekšējo 3 (trīs) gadu (2013., 2014., 2015., 2016.) laikā līdz piedāvājuma iesniegšanas brīdim ir pieredze vismaz 1 (vienas) līdzīgas piegādes veikšanā. Par līdzīgu piegādi tiks uzskatīta elektromateriālu piegāde vismaz 100 000,00 (simts tūkstoši, komats, nulle) EUR bez PVN apjomā. | * + 1. Lai apliecinātu Nolikuma 5.1.5.punkta izpildi, Pretendents iesniedz iepriekš veikto piegāžu sarakstu, kurš aizpildīts atbilstoši Nolikuma 6.pielikumā dotajam paraugam. |

* 1. Ja piedāvājumu iesniedz personu apvienība, piedāvājumā papildus norāda personu, kas Konkursā pārstāv attiecīgo personu apvienību, katras personas atbildības sadalījumu un veicamo darbu uzskaitījumu, kā arī vienošanos par sadarbību konkrētās Vienošanās izpildei.
  2. Ja piedāvājumu iesniedz personu apvienība vai personālsabiedrība, Nolikuma 5.2.1. – 5.2.3.punktos minētie dokumenti jāiesniedz par katru no attiecīgās personu apvienības vai personālsabiedrības biedriem.
  3. Piegādātājs var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura, šādā gadījumā piegādātājs pierāda pasūtītājam, ka viņa rīcībā būs nepieciešamie resursi. Ja Pretendents savas kvalifikācijas atbilstības apliecināšanai balstās uz citu personu iespējām, Pretendentu atlasei papildus jāiesniedz šādi dokumenti:
     1. Nolikuma 5.2.2., 5.2.3.punktā prasītā informācija par personu, uz kuras iespējām Pretendents balstās;
     2. Personas, uz kuras iespējām Pretendents balstās, apliecinājums vai vienošanās par sadarbību ar Pretendentu konkrētās Vienošanās izpildē, vai citi dokumenti, no kuriem Pasūtītājs var gūt pārliecību, ka piegādātāja rīcībā būs nepieciešamie resursi.

# Tehniskais-finanšu piedāvājums

* 1. Pretendents tehnisko-finanšu piedāvājumu sagatavo saskaņā ar Nolikumā un tā pielikumos noteikto, piedāvājot Tehniskai specifikācijai (3.pielikums - „Pasūtītāja tehniskā specifikācija (Pretendenta tehniskā-finanšu piedāvājuma forma)”) atbilstošas preces.
  2. Pretendents iesniedz Tehnisko-finanšu piedāvājumu, ietverot tajā visu informāciju, kas nepieciešama, lai Pasūtītājs pārliecinātos, ka piedāvātās Preces atbilst Tehniskajā specifikācijā norādītajām Pasūtītāja prasībām (tai skaitā Tehniskajā specifikācijā pieprasītos dokumentus) un no kā secināms, ka Pretendents apņemas veikt ar to piegādi saistītos pakalpojumus, kas norādīti Tehniskajā specifikācijā, atbilstoši nolikuma 3.pielikumā dotajam paraugam.
  3. Atbilstoši Publisko iepirkumu likuma 48.panta 1.1daļai Pretendentam jāiesniedz izdrukas no Valsts ieņēmumu dienesta elektroniskās deklarēšanas sistēmas par pretendenta un tā piedāvājumā norādīto apakšuzņēmēju vidējām stundas tarifa likmēm profesiju grupās. Ja Pretendents konstatē, ka no tā iesniedzamajām izdrukām Pasūtītājam rastos Nolikuma 8.8.punktā norādītais pienākums pārliecināties par to, vai tā piedāvājums ir nepamatoti lēts, Pretendents ir tiesīgs, jau iesniedzot piedāvājumu, sniegt detalizētu skaidrojumu par atšķirību starp pretendenta un tā piedāvājumā norādīto apakšuzņēmēju darba ņēmēju vidējām stundas tarifa likmēm profesiju grupās un Valsts ieņēmumu dienesta apkopotajiem datiem par darba ņēmēju vidējām stundas tarifa likmēm profesiju grupās.
  4. Visām piedāvājumā ietvertajām cenām ir jābūt norādītām *euro* (EUR) un ir jāaptver visi tām piemērojamie nodokļi, izņemot pievienotās vērtības nodokli.
  5. Piedāvātajā cenā Pretendents iekļauj izmaksas, kas saistītas ar Preču izmaksām, darbu izpildi, lai Pretendents veiktu Vienošanās izpildi, visus valsts un pašvaldību noteiktos nodokļus un nodevas, izņemot pievienotās vērtības nodokli.
  6. Piedāvājuma cena ir jāaprēķina un jānorāda ar precizitāti 2 (divas) zīmes aiz komata. Ja būs norādītas vairāk kā 2 (divas) zīmes aiz komata, noapaļošana netiks veikta un iepirkuma komisija ņems vērā tikai 2 (divas) zīmes aiz komata. Cenas līdz diviem cipariem aiz komata jānoapaļo jau ievadot datus, lai nebūtu atšķirību starp piedāvājumu papīra formātā un elektronisko kopiju.
  7. Cenām, kuras piedāvā Pretendents, jābūt fiksētām uz visu Vienošanās izpildes laiku un tās nevar būt objekts nekādiem vēlākiem pārrēķiniem attiecībā uz cenu paaugstināšanu.

# Piedāvājuma neizskatīšanas gadījumi

* 1. Piedāvājums iesniegts pēc Nolikuma 3.2.1.punktā noteiktā piedāvājuma iesniegšanas termiņa.
  2. Pretendents iesniedzis piedāvājuma variantus, pārkāpjot Nolikuma 1.7.punkta prasību.

# Piedāvājuma pārbaude

* 1. Komisija veic piedāvājumu pārbaudi slēgtā sēdē, kuras laikā Komisija pārbauda piedāvājumu atbilstību Nolikumā noteiktajām prasībām.
  2. Vērtējot noformējuma un kvalifikācijas trūkumus, tiks ņemts vērā trūkuma būtiskums un ietekme uz iespēju izvērtēt Pretendenta atbilstību kvalifikācijas prasībām un iesniegto piedāvājumu pēc būtības.
  3. Pretendents tiek noraidīts un tā piedāvājums netiek tālāk izvērtēts, ja Komisija konstatē, ka:
     1. Pretendents neatbilst kādai no Nolikuma 5.punkta kvalifikācijas prasībām;
     2. Pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā nav sniedzis Komisijas pieprasīto informāciju Komisijas noteiktajā termiņā vai atlases dokumenti nav iesniegti atbilstoši Nolikuma prasībām un to saturs neatbilst Nolikuma prasībām;
     3. Ja Pretendents nav iesniedzis kādu no Konkursa Nolikuma 5.punkta minētajiem kvalifikācijas apliecinošiem dokumentiem, izņemot Nolikuma 5.2.3.apakšpunktā prasīto.
  4. Ja Pretendents ir personālsabiedrība, personu apvienība vai arī tas piedāvājumā norādījis personu, uz kuras iespējām Pretendents balstās, tas Konkursā tiks noraidīts, ja Komisija konstatēs, ka uz kādu no tiem attiecas kāds no 8.3.punktā minētajiem nosacījumiem.
  5. Vērtējot tehnisko piedāvājumu, Pretendenta piedāvājums tiek noraidīts un netiek tālāk izvērtēts, ja Komisija konstatē, ka:
     1. nav iesniegti tehniskā-finanšu piedāvājuma dokumenti, vai tie un to saturs neatbilst Nolikuma un Tehniskās specifikācijas prasībām;
     2. Pretendents nepiekrīt Nolikuma noteikumiem.
  6. Pēc tehniskā piedāvājuma izvērtēšanas Komisija izvērtē finanšu piedāvājumu. Ja Komisija konstatē aritmētiskās kļūdas, Komisija šīs kļūdas izlabo. Vērtējot piedāvājumu, Komisija ņem vērā veiktos labojumus. Ziņas par aritmētiskajām kļūdām Komisija ieraksta protokolā atsevišķi katram piedāvājumam. Par konstatētajām kļūdām un laboto piedāvājumu Komisija informē Pretendentu, kura piedāvājumā kļūdas tika konstatētas un labotas.
  7. Ja piedāvājumu vērtēšanas laikā Komisija konstatē, ka kāds no Pretendentiem iesniedzis piedāvājumu, kas varētu būt nepamatoti lēts, lai pārliecinātos, ka Pretendents nav iesniedzis nepamatoti lētu piedāvājumu, Komisija pieprasa Pretendentam detalizētu paskaidrojumu par būtiskiem piedāvājuma nosacījumiem, tajā skaitā par īpašiem nosacījumiem, tehnoloģijām vai cita veida nosacījumiem, kas ļauj piedāvāt šādu cenu.
  8. Pasūtītājam ir pienākums izvērtēt, vai piedāvājums nav nepamatoti lēts, ja tas konstatē, ka Pretendenta vai tā piedāvājumā norādīto apakšuzņēmēju darba ņēmēju vidējā stundas tarifa likme kaut vienā no profesiju grupām pirmajos trijos gada ceturkšņos pēdējo četru gada ceturkšņu periodā līdz piedāvājuma iesniegšanas dienai ir mazāka par 80 procentiem (vai nesasniedz valstī noteikto minimālo stundas tarifa likmi) no darba ņēmēju vidējās stundas tarifa likmes attiecīgajā profesiju grupā valstī minētajā periodā pēc Valsts ieņēmumu dienesta apkopotajiem datiem, kas publicēti Valsts ieņēmumu dienesta mājaslapā internetā. Ja Pretendents kā nodokļu maksātājs ir reģistrēts pēdējo četru gada ceturkšņu periodā līdz piedāvājuma iesniegšanas dienai, ņem vērā darba ņēmēju vidējo stundas tarifa likmi periodā no nākamā mēneša pēc reģistrācijas mēneša līdz piedāvājuma iesniegšanas dienai.
  9. Ja Komisija konstatē, ka Pretendents iesniedzis nepamatoti lētu piedāvājumu, Komisija to noraida atbilstoši Publisko iepirkumu likuma 48.pantam.

# Piedāvājuma paraugu iesniegšana

* 1. Iepirkuma komisija var pieprasīt pretendentam iesniegt pārbaudei bezmaksas paraugus vai uzskates materiālus tehniskā piedāvājuma izvērtēšanai, ja tie nepieciešami preču atbilstības novērtēšanai un Pretendents ar tam pieejamiem dokumentiem nevar pasūtītājam pierādīt preču atbilstību.
  2. Pretendentam pēc iepirkuma komisijas pieprasījuma bezmaksas paraugi vai uzskates materiāli jāiesniedz 5 darba dienu laikā.
  3. Iepirkuma komisijai ir tiesības Pretendentus, kuri bez objektīva attaisnojuma neiesniedz bezmaksas paraugus vai uzskates materiālus 5 darba dienu laikā, izslēgt no turpmākas vērtēšanas.

# Piedāvājuma izvēle

* 1. Vienošanās slēgšanas tiesības piešķir un par uzvarētāju Komisija atzīst Pretendentu, kurš ir piedāvājis Nolikuma prasībām atbilstošu **piedāvājumu ar viszemāko cenu (vērtējamo svērto cenu).** Piedāvājuma ar viszemāko cenu noteikšanai tiek vērtēta Pretendenta tehniskajā-finanšu piedāvājumā norādītā piedāvātā vienas vienības cenu summa EUR bez PVN, katrai vienībai ņemot vērā tās kategoriju (norādīta Tehniskajā specifikācijā) un attiecīgajai kategorijai piešķirto koeficientu atbilstoši šādiem svērumiem:

|  |  |
| --- | --- |
| Kategorija | Sadaļas SVARS jeb SVARĪGUMA koeficients iepirkumam |
| E | 10.0 |
| D | 55.0 |
| C | 340.0 |
| B | 800.0 |
| A | 11000.0 |

Aprēķinu kārtība: katras piedāvātās vienības cena tiek sareizināta ar tai piešķirto koeficientu, iegūstot cenu pēc svēruma, visu vienību cenas pēc svēruma tiek saskaitītas kopā, iegūstot vērtējamo svērto cenu.

* 1. Ja Pasūtītājs, pirms pieņem lēmumu par Vienošanās slēgšanu, konstatē, ka vairāku Pretendentu piedāvājumu novērtējums atbilstoši izraudzītajam piedāvājuma izvēles kritērijam ir vienāds, tas izvēlas piedāvājumu, kuru iesniedzis Pretendents, kas nodarbina vismaz 20 notiesātos ieslodzījuma vietās. Gadījumā, ja šie pretendenti nenodarbina vismaz 20 notiesātos ieslodzījuma vietās, pasūtītājs izvēlēsies tā pretendenta piedāvājumu, kurš piedāvājis visīsāko piegādes izpildes termiņu. Gadījumā, ja arī pretendentu piedāvātie piegādes izpildes termiņi būs vienādi, Pasūtītājs organizēs izlozi, lai izvēlētos piedāvājumu.
  2. Lēmumu par Konkursa rezultātiem Komisija Pretendentiem paziņo rakstiski 3 (trīs) darba dienu laikā pēc tam, kad Komisija pieņēmusi lēmumu slēgt Vienošanos vai izbeigt vai pārtraukt Iepirkumu, neizvēloties nevienu no Pretendentu iesniegtajiem piedāvājumiem.
  3. Vienošanās projekts ir pievienots Nolikuma pielikumā. Iesniedzot piedāvājumu, Pretendents piekrīt visiem Nolikuma un Vienošanās noteikumiem un apņemas tos pildīt.
  4. Vienošanās starp Pasūtītāju un Konkursa uzvarētāju tiks noslēgta Publisko iepirkumu likumā noteiktajā kārtībā. Vispārīgās vienošanās slēgšanas laikā tās būtiskie noteikumi nav Pasūtītāja un Pretendenta apspriešanas un mainīšanas priekšmets. Jebkuri ierosinājumi par Vienošanās nosacījumiem izsakām līdz piedāvājumu iesniegšanas brīdim atbilstoši nolikuma 2.3.punkta regulējumam par jautājumu uzdošanu.
  5. Ja Pretendents, ar kuru Pasūtītājs pieņēmis lēmumu slēgt Vienošanos, ir personu apvienība, Pretendentam ir pienākums 10 dienu laikā no brīža, kad iepirkuma rezultāts normatīvajos aktos noteiktajā kārtībā kļuvis neapstrīdams, reģistrēt personālsabiedrību normatīvajos aktos noteiktajā kārtībā.
  6. Ja Pretendents, kuram piešķirtas Vienošanās slēgšanas tiesības, atsakās no Vienošanās noslēgšanas vai atsauc savu piedāvājumu, Komisija var atzīt par uzvarētāju Pretendentu, kurš iesniedzis nākamo piedāvājumu ar viszemāko cenu, pirms tam izvērtējot, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt Vienošanos ar Pasūtītāju, vai pārtraukt iepirkuma procedūru, neizvēloties nevienu piedāvājumu.
  7. Saskaņā ar Publisko iepirkumu likuma 38.panta pirmo daļu Pasūtītājs var izbeigt iepirkuma procedūru, ja tai nav iesniegti piedāvājumi vai ja iesniegtie piedāvājumi neatbilst Nolikuma noteiktajām prasībām, savukārt saskaņā ar šī panta otro daļu Pasūtītājs var jebkurā brīdī pārtraukt iepirkuma procedūru, ja tam ir objektīvs pamatojums.

**IEPIRKUMA KOMISIJAS, Piegādātāju un Pretendentu TIESĪBAS UN PIENĀKUMI ir noteikti Publisko iepirkumu likumĀ.**

# Nolikuma pielikumi

Visi Nolikuma pielikumi ir neatņemamas tā sastāvdaļas. Nolikumam ir šādi pielikumi:

1. pielikums – Pieteikuma vēstules forma;
2. pielikums – Apliecinājums par neatkarīgi izstrādātu piedāvājumu;
3. pielikums – Pasūtītāja tehniskā specifikācija (Pretendenta tehniskā-finanšu piedāvājuma forma);
4. pielikums – Preču piegādes adrešu saraksts;
5. pielikums – Apliecinājuma par finanšu apgrozījumu forma;
6. pielikums – Iepriekš veikto piegāžu saraksta forma;
7. pielikums – Vispārīgās vienošanās projekts.

1.pielikums

RTU iepirkuma

ar ID Nr. RTU-2016/11

nolikumam

Pieteikuma vēstules forma

**Piezīme**: *Konkursa pretendentam jāaizpilda tukšās vietas šajā formā.*

**Iepirkums**: atklāts konkurss „Elektromateriālu iegāde Rīgas Tehniskās universitātes un tās kapitālsabiedrību vajadzībām”

**Iepirkuma ID Nr.:** RTU-2016/11

**Rīgas Tehniskajai universitātei**

Saskaņā ar Konkursa nolikumu, mēs, apakšā parakstījušies, apstiprinām, ka piekrītam Konkursa noteikumiem. Piedāvājam veikt **elektromateriālu piegādi** saskaņā ar Nolikuma prasībām par Tehniskajā-finanšu piedāvājumā norādīto cenu.

1. *Ja Pretendents ir piegādātāju apvienība* *(personu grupa):*
   1. persona, kura pārstāv piegādātāju apvienību Konkursā: \_\_\_\_\_\_\_\_\_\_\_\_\_\_\_\_\_\_\_\_\_.
   2. katras personas atbildības apjoms: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Mēs apliecinām, ka pilnībā izprotam un piekrītam Iepirkuma nolikumam un pievienotā Vispārīgās vienošanās (turpmāk – Vienošanās) projekta noteikumiem, apņemamies tos ievērot un izpildīt Iepirkuma nosacījumus saskaņā ar visiem Nolikuma, tā pielikumu, Pretendenta piedāvājuma un Vienošanās projekta noteikumiem.
3. Mēs apstiprinām, ka visi pievienotie dokumenti veido šo piedāvājumu.
4. Mēs piekrītam, ka Vienošanās stājas spēkā pēc abpusējas parakstīšanas saskaņā ar Jūsu noteikumiem.
5. Mēs apliecinām, ka neesam ieinteresēti nevienā citā piedāvājumā, kas iesniegts šajā iepirkuma procedūrā.
6. Informācija par Pretendentu vai personu, kura pārstāv piegādātāju apvienību Iepirkumā:

|  |  |  |
| --- | --- | --- |
| 6.1. | Pretendenta nosaukums: |  |
| 6.2. | Reģistrēts (vieta, datums, numurs): |  |
| 6.3. | Nodokļu maksātāja reģistrācijas Nr. (ja attiecināms): |  |
| 6.4. | Juridiskā adrese (norādīt arī valsti): |  |
| 6.5. | Biroja adrese (norādīt arī valsti): |  |
| 6.6. | Kontaktpersona: | (Vārds, uzvārds, amats) |
| 6.7. | Telefons: |  |
| 6.8. | Fakss (tikai gadījumā, ja piegādātājs nodrošina datu saņemšanu pa faksu): |  |
| 6.9. | E-pasta adrese: |  |
| 6.10. | Banka: |  |
| 6.11. | Bankas kods: |  |
| 6.12. | Bankas konta Nr.: |  |

Atbilstoši Publisko iepirkumu likuma 33.panta septītajai daļai (*Iesniedzot piedāvājumu vai pieteikumu, kandidāts vai piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.*) apliecinu šādu šajā piedāvājumā iesniegto dokumentu atvasinājumu un/vai tulkojumu pareizību:

1) KOPIJA piedāvājuma \_\_\_ lpp., kopā \_\_\_\_ (kopiju skaits);

2) NORAKSTS piedāvājuma \_\_\_\_ lpp., kopā \_\_\_\_ (norakstu skaits);

3) IZRAKSTS piedāvājuma \_\_\_ lpp., kopā \_\_\_\_ (izrakstu skaits);

2) TULKOJUMS piedāvājuma \_\_\_ lpp., kopā \_\_\_\_ (tulkojumu skaits).

Ar šo uzņemos pilnu atbildību par Konkursam iesniegto piedāvājumu, tajā ietverto informāciju, noformējumu, atbilstību Nolikuma prasībām. Sniegtā informācija un dati ir patiesi, kā arī norādītā kontaktinformācija ir aktuāla un Pretendents nodrošinās, ka informācija, kas tiks uz to nosūtīta, no tā puses tiks saņemta.

Paraksts: \_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds:\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_

Pieteikums sagatavots un parakstīts 201\_\_.gada\_\_\_\_\_\_\_\_\_\_\_\_\_\_\_\_\_

2.pielikums

RTU iepirkuma

ar ID Nr. RTU-2016/11

nolikumam

Rīgas Tehniskā universitāte

*/Pasūtītāja nosaukums/*

Apliecinājums par neatkarīgi izstrādātu piedāvājumu

Ar šo, sniedzot izsmeļošu un patiesu informāciju, \_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Pretendenta/kandidāta nosaukums, reģ. Nr.*

(turpmāk – Pretendents) attiecībā uz konkrēto iepirkuma procedūru apliecina, ka

1.Pretendents ir iepazinies un piekrīt šī apliecinājuma saturam.

2.Pretendents apzinās, ka var tikt izslēgts no dalības iepirkuma procedūrā, ja atklāsies, ka šis apliecinājums jebkādā veidā nav izsmeļošs un patiess.

3.Pretendents ir pilnvarojiskatru personu, kuras paraksts atrodas uz iepirkuma piedāvājuma, parakstīt šo apliecinājumu Pretendenta vārdā.

4.Pretendents informē, ka (*pēc vajadzības, atzīmējiet vienu no turpmāk minētajiem*):

|  |  |
| --- | --- |
|  | 4.1. ir iesniedzis piedāvājumu neatkarīgi no konkurentiem[[1]](#footnote-1) un bez konsultācijām, līgumiem vai vienošanām, vai cita veida saziņas ar konkurentiem; |
|  | 4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu. |

5.Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 4.2. apakšpunktu, ne ar vienu konkurentu nav bijusi saziņa attiecībā uz:

5.1. cenām;

5.2. cenas aprēķināšanas metodēm, faktoriem (apstākļiem) vai formulām;

5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai

5.4. tādu piedāvājuma iesniegšanu, kas neatbilst iepirkuma prasībām;

5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

6. Pretendentsnav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā šī apliecinājuma ar 4.2. apakšpunktu.

7.Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, un Publisko iepirkumu likums[[2]](#footnote-2) paredz uz 12 mēnešiem izslēgt pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi pretendentu, kurš iecietības programmas[[3]](#footnote-3) ietvaros ir sadarbojies ar to, no naudas soda vai naudas sodu samazinājusi.

Datums\_\_\_\_\_\_\_\_\_\_\_\_\_\_

|  |  |  |
| --- | --- | --- |
|  |  |  |
|  |  | Paraksts |

***(Piezīme: Pretendents atbilstoši situācijai aizpilda tukšās vietas šajā formā, kā arī aizpilda pielikumu vai izmanto to kā apliecinājuma paraugu.)***

Pielikums

**Informācija par Pretendenta saziņu ar konkurentiem saistībā ar konkrēto iepirkumu**

|  |  |  |
| --- | --- | --- |
| **Nr.** | **Uzņēmums – konkurents, ar kuru ir bijusi saziņa** | **Saziņas veids, mērķis, raksturs un saturs** |
|  | [Komersanta nosaukums, reģ. Nr.] |  |
|  |  |  |

Datums\_\_\_\_\_\_\_\_\_\_\_\_\_\_

|  |  |  |
| --- | --- | --- |
|  |  |  |
|  |  | Paraksts |

3.pielikums

RTU iepirkuma

ar ID Nr. RTU-2016/11

nolikumam

Tehniskā specifikācija (tehniskā-finanšu piedāvājuma forma)

**iepirkumam “Elektromateriālu iegāde Rīgas Tehniskās universitātes un tās kapitālsabiedrību vajadzībām”**

**ar id.Nr.RTU-2016/11**

*Pievienota atsevišķā Excel datnē.*

4.pielikums

RTU iepirkuma

ar ID Nr. RTU-2016/11

nolikumam

Preču piegādes adrešu saraksts

*Pievienots atsevišķā Excel datnē.*

5.pielikums

RTU iepirkuma

ar ID Nr. RTU-2016/11

Nolikumam

Apliecinājums par finanšu apgrozījumu

(forma)

|  |  |  |
| --- | --- | --- |
| Nr.p.k. | Laika periods (gads)\* | Neto finanšu apgrozījums EUR |
| 1. | 2013. |  |
| 2. | 2014. |  |
| 3. | 2015. |  |
| Kopā: | |  |
| Vidējais apgrozījums  (summa kopā dalīta ar attiecīgo gadu skaitu): | |  |

\*Nepieciešamības gadījumā pretendents precizē, par kuru laika periodu tas sniedz informāciju.

*Šajā veidlapā ietverama informācija saskaņā ar Iepirkuma nolikuma 5.nodaļā noteiktajām prasībām par finanšu apgrozījumu.*

Ar šo apstiprinu, ka <pretendenta nosaukums> faktiskais finanšu apgrozījums atbilst šajā apliecinājumā norādītajam un sniegtā informācija ir patiesa.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(amats) (paraksts) (vārds, uzvārds)

6.pielikums

RTU iepirkuma

ar ID Nr. RTU-2016/11

Nolikumam

Iepriekš veikto piegāžu saraksts

|  |  |  |  |  |
| --- | --- | --- | --- | --- |
| Nr. p. k. | Piegādes veikšanas gads, mēnesis | Piegādes īss apraksts, lai no tā varētu secināt atbilstību attiecīgajai nolikuma prasībai (tai skaitā piegādes saturs) | Nolikumā izvirzītajai prasībai atbilstošs veikto piegāžu apjoms, EUR bez PVN | Pasūtītājs, tā kontaktpersona un tās tālruņa numurs |
| 1. |  |  |  |  |
| .. |  |  |  |  |

*Šajā veidlapā ietverama informācija saskaņā ar Iepirkumu nolikuma 5.nodaļā noteiktajām prasībām par Pretendenta pieredzi.*

*Ja Pretendents iepriekšējā projektā ir strādājis kā apakšuzņēmējs, jānorāda tas piegādes apjoms, ko veicis Pretendents*.

Ar šo apstiprinu, ka <pretendenta nosaukums> pieredze atbilst šajā apliecinājumā norādītajai un sniegtā informācija ir patiesa.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(amats) (paraksts) (vārds, uzvārds)

7.pielikums

RTU iepirkuma

ar ID Nr. RTU-2016/11

Nolikumam

Vispārīgās vienošanās projekts

*Pievienots atsevišķā Word datnē.*

1. Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:

   1) iesniedz piedāvājumu šim iepirkumam;

   2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam. [↑](#footnote-ref-1)
2. Publisko iepirkumu likuma 39.1 panta pirmās daļas 3.punkts un ceturtās daļas 2.punkts. [↑](#footnote-ref-2)
3. Programma, kuras ietvaros uzņēmumam, kas ir vai bija iesaistīts kartelī, Ministru kabineta 29.09.2008. noteikumos Nr.796 *„Kārtība, kādā nosakāms naudas sods par Konkurences likuma 11.panta pirmajā daļā un 13.pantā paredzētajiem pārkāpumiem”* noteiktajā kārtībā piešķir pilnīgu atbrīvojumu no naudas soda par to, ka tas pirmais brīvprātīgi iesniedz pierādījumus par šo pārkāpumu Konkurences padomei, vai naudas soda samazinājumu par sadarbību ar Konkurences padomi pārkāpuma atklāšanā, ja pilnīgs atbrīvojums no naudas soda nav pieejams. [↑](#footnote-ref-3)